GREEK SUPREME COURT DECISION

Decision ID: 513/2024
Decision Number: 513
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Αλεξάνδρα Αποστολάκη, Ελευθέριο Σισμανίδη, Σπυρίδωνα Κουτσοχρήστο και Αικατερίνη Χονδρορίζου-Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 6 Μαρτίου 2024, με την παρουσία του Αντεισαγγελέα του Αρείου Πάγου Χρήστου Μπαρδάκη (γιατί κωλύεται η Εισαγγελέας) και της Γραμματέα Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου Α. Σ. του Δ., κατοίκου ..., ο οποίος δεν παραστάθηκε, για αναίρεση της ...2023 απόφασης του Τριμελούς Εφετείου Πλημμελημάτων Αιγαίου. Με υποστηρίζοντα την κατηγορία τον Μ. Κ. του Ε., κάτοικο ..., ο οποίος εκπροσωπήθηκε από τον πληρεξούσιο δικηγόρο του Κωνσταντίνο Παπατσίκη. Το Τριμελές Εφετείου Πλημμελημάτων Αιγαίου με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από ...2023 αίτησή του αναίρεσης, η οποία ασκήθηκε με δήλωση, που επιδόθηκε στον Εισαγγελέα του Αρείου Πάγου στις ...2023, έλαβε αριθμό πρωτοκόλλου ...2023 και καταχωρίστηκε στο οικείο πινάκιο με τον αριθμό ...2024. Αφού άκουσε Τον Αντεισαγγελέα, που πρότεινε να απορριφθεί η κρινόμενη αίτηση αναίρεσης ως ανυποστήρικτη και να επιβληθούν τα έξοδα στον αναιρεσείοντα, και τον πληρεξούσιο δικηγόρο του υποστηριζοντος την κατηγορία, που ζήτησε όσα αναφέρονται στα σχετικά πρακτικά,

Judges: Γεώργιο Χριστοδούλου, Αλεξάνδρα Αποστολάκη, Ελευθέριο Σισμανίδη, Σπυρίδωνα Κουτσοχρήστο, Αικατερίνη Χονδρορίζου-Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Αλεξάνδρα Αποστολάκη, Ελευθέριο Σισμανίδη, Σπυρίδωνα Κουτσοχρήστο και Αικατερίνη Χονδρορίζου-Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 6 Μαρτίου 2024, με την παρουσία του Αντεισαγγελέα του Αρείου Πάγου Χρήστου Μπαρδάκη (γιατί κωλύεται η Εισαγγελέας) και της Γραμματέα Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου Α. Σ. του Δ., κατοίκου ..., ο οποίος δεν παραστάθηκε, για αναίρεση της ...2023 απόφασης του Τριμελούς Εφετείου Πλημμελημάτων Αιγαίου. Με υποστηρίζοντα την κατηγορία τον Μ. Κ. του Ε., κάτοικο ..., ο οποίος εκπροσωπήθηκε από τον πληρεξούσιο δικηγόρο του Κωνσταντίνο Παπατσίκη. Το Τριμελές Εφετείου Πλημμελημάτων Αιγαίου με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από ...2023 αίτησή του αναίρεσης, η οποία ασκήθηκε με δήλωση, που επιδόθηκε στον Εισαγγελέα του Αρείου Πάγου στις ...2023, έλαβε αριθμό πρωτοκόλλου ...2023 και καταχωρίστηκε στο οικείο πινάκιο με τον αριθμό ...2024. Αφού άκουσε Τον Αντεισαγγελέα, που πρότεινε να απορριφθεί η κρινόμενη αίτηση αναίρεσης ως ανυποστήρικτη και να επιβληθούν τα έξοδα στον αναιρεσείοντα, και τον πληρεξούσιο δικηγόρο του υποστηριζοντος την κατηγορία, που ζήτησε όσα αναφέρονται στα σχετικά πρακτικά,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 512 παρ. 1 εδ. γ' του νέου ΚΠοινΔ, που κυρώθηκε με το Ν. 4619/2019, και τέθηκε σε ισχύ, κατά το άρθρο 585 του ίδιου Κώδικα, από την 01-07-2019, ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται, σύμφωνα με τα άρθρα 155-162 ιδίου Κώδικα και μέσα στην προθεσμία του άρθρου 166 αυτού, στο ακροατήριο του Αρείου Πάγου. Περαιτέρω, κατά το άρθρο 514 εδαφ. α' του νέου Κώδικα Ποινικής Δικονομίας, ισχύοντος από την 1η.7.2019, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ". Από τη διάταξη αυτή σε συνδυασμό και προς εκείνη της παρ. 3 του άνω άρθρου 512, προκύπτει ότι, αν κατά τη συζήτηση της αιτήσεως αναιρέσεως δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δι' αυτού, αν και κλητεύθηκε νομίμως και εμπροθέσμως, σύμφωνα με τα άρθρα 155-162 του Κ.Ποιν.Δ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση απορρίπτεται και καταδικάζεται ο αναιρεσείων, κατά το άρθρο 578 του Κ Π Δ στα δικαστικά έξοδα. Τέλος, κατά το ίδιο ως άνω άρθρο 514 εδαφ. γ' του ισχύοντος ΚΠΔ "Κατ' εξαίρεση, ακόμα και αν δεν εμφανιστεί ο αναιρεσείων, ο Άρειος Πάγος αυτεπαγγέλτως: α) ... και β) εφαρμόζει αυτεπαγγέλτως τον επιεικέστερο νόμο που ισχύει μετά τη δημοσίευση της απόφασης (άρθρο 511)". Στην προκείμενη περίπτωση, από τα από ... 2024 και από ... 2024 αποδεικτικά επίδοσης που συνέταξαν ο Υπαρχιφύλακας Γ. Β. και ο Αρχιφύλακας Γ., αντίστοιχα, που υπηρετούν στο Α.Τ. ..., προκύπτει ότι επιδόθηκε στον αναιρεσείοντα-κατηγορούμενο και στον διορισθέντα με το δικόγραφο της δήλωσης αναιρέσεως ως αντίκλητό του, δικηγόρο Θήρας (μέλος του Δ.Σ. Νάξου) Ελευθέριο Γαβρίλη, αντίστοιχα, σύμφωνα με τα άρθρα 155 παρ. 2, 162 και 166 παρ. 1 του ΚΠοινΔ, νομίμως και εμπροθέσμως, αντίγραφο της ...2024 από ...2024 κλήσης του Εισαγγελέα του Αρείου Πάγου, για να παραστεί ο αναιρεσείων μετά ή διά του συνηγόρου του στο ακροατήριο του Δικαστηρίου τούτου, στη συζήτηση της αναίρεσής του στην αναφερόμενη στην αρχή της παρούσας συνεδρίαση της ... 2023, με τη ρητή μνεία ότι αν δεν παραστεί στη δίκη με συνήγορό του, η αναίρεσή του απορρίπτεται ως ανυποστήρικτη. Πλην όμως, ο αναιρεσείων κατηγορούμενος δεν εμφανίστηκε ούτε εκπροσωπήθηκε νόμιμα στη δικάσιμο αυτή, όταν η υπόθεση εκφωνήθηκε στη σειρά της, για να υποστηρίξει την κρινόμενη από ...-2023 με αριθ....23 αίτησή του για αναίρεση της ......2023 απόφασης του Τριμελούς Εφετείου Πλημμελημάτων Αιγαίου, με την οποία απορρίφθηκε ως ανυποστήρικτη η υπ' αυτού ασκηθείσα έφεση κατά της με αριθμ. ...2021 απόφασης του Τριμελούς Πλημμελειοδικείου Νάξου, με την οποία καταδικάσθηκε για την πράξη της ψευδούς καταμήνυσης σε ποινή φυλάκισης δεκατεσσάρων μηνών ανασταλείσα επί τριετία. Συνεπώς, αφού ο αναιρεσείων δεν παραστάθηκε, και εφόσον εν προκειμένω δεν ανακύπτει θέμα αυτεπάγγελτης εφαρμογής επιεικεστέρου νόμου (άρθρο 514 εδαφ. γ' Κ.Ποιν.Δ), πρέπει να δικαστεί ερήμην και να απορριφθεί ως ανυποστήρικτη η από ...-2023 αίτησή του για αναίρεση της ......2023 απόφασης του Τριμελούς Εφετείου Πλημμελημάτων Αιγαίου, ασκηθείσα με δικόγραφο που επιδόθηκε στον Εισαγγελέα του Αρείου Πάγου στις ...2023 (με αριθ. γενικού πρωτ. της Εισαγγελίας του Αρείου Πάγου ......2023) και να επιβληθούν σε βάρος του αναιρεσείοντος τα δικαστικά έξοδα της ποινικής διαδικασίας (άρθρο 578 παρ. 1 του ΚΠοινΔ), κατά τα οριζόμενα ειδικότερα στο διατακτικό της παρούσας.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από ...-2023 με αριθ. ...23 αίτηση του Α. Σ. του Δ. κατοίκου ..., για αναίρεση της ......2023 απόφασης του Τριμελούς Εφετείου Πλημμελημάτων Αιγαίου. Καταδικάζει τον αναιρεσείοντα στα δικαστικά έξοδα, που ανέρχονται στα διακόσια πενήντα (250) Ευρώ. Κρίθηκε και αποφασίσθηκε στην Αθήνα στις 20 Μαρτίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 21 Μαρτίου 2024.

LEGAL REFERENCES
Articles Referenced: άρθρο 512 παρ. 1 εδ. γ', άρθρο 585, άρθρα 155, άρθρου 166, άρθρο 514 εδαφ, άρθρου 512, άρθρο 166, άρθρο 578, άρθρο 511, άρθρα 155 παρ. 2, άρθρο 578 παρ. 1, άρθρο 512, άρθρο 514
Article Codes: ΠΚ
Law References: nan
Total Articles Cited: 14

DATES MENTIONED: 01-07-2019|06-03-2024|20-03-2024|21-03-2024

SOURCE: https://areiospagos.gr/nomologia/apofaseis_DISPLAY.asp?cd=J2CE9ICGX1B6AUOXN33PMHAYHCOGFG&apof=513_2024&info=ΠΟΙΝΙΚΕΣ -  Ζ